 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኮሮናቫይረስ ሕቡእ ንሕንሕ ቻይናን ኣሜሪካን 25 መጋቢት 2020 ምንጪ ስእሊ, Reuters መግለጺ ስእሊ, ለበዳ ኮሮናቫይረስ ኣብ ሞንጎ ኣሜሪካን ቻይናን ዝነበረ ርክብ መራሕቲ ናብ ዝኸፍአ ደረጃ ክበጽሕ ገይሩ ኣብዚ እዋን ዓለም ጽቡቕ የላን ኣብ ሞንጎ ቻይናን ኣሜሪካን ዘሎ ርክብውን ጠገለ የብሉን ፕረዚደንት ዶናልድ ትራምፕ ብተደጋጋሚ ኮሮናቫይረስ ቫይረስ ቻይና ኢሉ ክጽውዖ መሪጹ ሚኒስትር ጉዳይ ወጻኢ ማይክ ፖምፕዮ ንቤጂንግ ዓብዪ ቑጥዐ ዝፈጠረ ሓረግ ተጠቒሙ ቫይረስ ውሃን ኢሉዎ ክልቲኦም ሰበ ስልጣን ኣሜሪካ እዚ ለበዳ ካብ ስሩ ምቁጽጻር ኣይክኣለትን ኢሎም ነቒፎምዋ ወሃቢ ቃል ቻይና ግን ነዚ ኹሉ ዘረባታት ብምንጻግ ኣሜሪካ ብዛዕባ እቲ ዝፍጠር ዝነበረ ግልጺ ኣይነበረትን ኢሉ 1.3 ቢልዮን ህዝቢ ህንዲ ካብ ገዝኡ ከይወጽእ ተነጊሩዎ ኮሮናቫይረስ ኣብ ኣፍሪቃ ዘሎ ዝርገሐ - BBC News ዜና ቢቢሲ ኣሜሪካ ክሳብ በዓል ትንሳኤ ኣብ ዘሎ ግዘ ንኮሮናቫይረስ ክትቆጻጸሮ ተስፋ ትገብር ቁሩብ ጽንሕ ኢሉ ድማ እዚ ለበዳ ኣሜሪካ ዝፈጠረቶ ስነ ህይወት መሰረት ዝገበረ ኲናት ዝብል ብማሕበራዊ መራኸቢታት ቻይና ክዝርጋሕ ጀሚሩ እዚ ዳርጋ ነጸብራቕ ወጥሪ እተን ሃገራት ምዃኑ ናብ ዘርኢ ደረጃ ሓፍ ኢሉ ተመራመርቲ ኣመጻጽኣ እዚ ቫይረስ ተፈጥሮኣዊ ምዃኑ ሓቢሮምዮም ብሸነክ እዘን ክልተ ሃገራት ዝተንጸባረቐ ግን ናይ ቃላት ኲናት ጥራሕ ዘይኮነ ዝኾነ ወሳኒ ነገር ከም ዘሎ ዘርእይዩ ኣብ መጀመርታ እዚ ወርሒ ኣሜሪካ ካብ ጥልያን ሓዊሱ ካብ ኩለን ሃገራት ሕብረት ኤውሮጳ ዝግበር ጉዕዞ ከም ዝኸልኸለት ወግዓዊ ምስ ገበረት ቻይና ናብ ጥልያን ሰብ ሞያን ናውቲ ጥዕናን ብሓገዝ ከም እትልእኽ ገሊጻ ናብ ኢራንን ሰርቢያንውን ተመሳሳሊ ሓገዝ ልኢኻ እዚ ብድሕሪ እቲ ዝርአ ዘሎ ፍጻሜታት ዘሎ ዓብዪ ምልክት ውግእዩ ቻይና ነዚ ቅልውላው ተዓዊታ ብምውጻእ ኣብ ዓለም ዘለዋ ተራ ክተሕድስ እንትትጓየ እማን ካብ ኢዳን ንዘምልጣ ዘሎ ኣሜሪካ ናይ ውግእ ሜዳዩ እንተተብሃለ ምግናን ኣይኸውንን ሓይሊ ኣየር ኣሜሪካ ንጥልያን ዝገበሮ ንኡሽቶ ተንቀሳቓሲ ሓገዝ ድማ ነዚ ስልሒት ማዕረ ናይ ምግባር ተራ ክህልዎዩ ምንጪ ስእሊ, AFP መግለጺ ስእሊ, ቻይና ብኮሮናቫይረስ ንዝተጠቕዓ ሃገራት ሞያውን ማቴሪያላውን ሓገዝ ገይራያ እዚ እዋን ምምሕዳራውን ፖለቲካውን ስርዓት ኩለን ሃገራት ካብ ዝኾነ ግዘ ንላዕሊ ዝተፈተነሉ እዩ ኣብ ስልጣን ዘለው መራሕቲ እዚ ለበዳ ኣብ ቁጽጽር ዘእትውሉ ዘርእዩዎ ግልጽነትን ብቕዓትን ክምዘንዩ ርክብ ኣሜሪካን ቻይናን ኣብ ዘንቆልቆለሉ እዋን ዝተኸሰተ እዚ ለበዳ ኣብ ሞንጎ እዘን ሃገራት ዘሎ ንግዳዊ ዘይምቅዳው ብኸፊል ክሃድእ ገይሩዩ ክልቲኤን ሃገራት ንመጻኢ ኣብ ፓስፊክ ኤዥያ ግጭት ክውልዓ ዘኽእለን ምድላው ብምግባር ይዓጥቃ እየን ዘለዋ ቻይና ኣብቲ ቐጠና ዓባይ ሃገር ምዃና ብምርግጋጻ ሕጂ ዓለምለኻዊ ደረጃ ንክትወስድ እያ ተመዓዱ ለበዳ ኮሮናቫይረስ ድማ ርክብ ቻይናን ኣሜሪካን ኣጸጋሚ ናብ ዝገብሮ ዝኸፍአ ኩነታት ከየደይቦ ይስጋእ እዚ ቫይረስ ምስ ተስዓረ ዝበራበር ቑጠባ ቻይና ኣብ ዳግመ ህንጸት እቲ ዝተጋረደ ዓለማዊ ቑጠባ ዓብዪ ተራ ክጻወትዩ ንግዝኡ ግን ኮሮናቫይረስ ኣብ ምምካት ሓገዝ ቻይና ኣገዳሲዩ ቻይና ዓባይ መፍረይት ናውታት ሕክምናን ከም መሸፈኒ ኣፍን ኣፍንጫን መከላኸሊ ሓገዛትን ዝኣመሰሉ ሃለቕቲ ነገራትን ኮይና እዚኦም ሕሙማት ኣብ ምሕካም ኣገደስቲ ኣቑሑ እዮም ቻይና ብብዙሕ መልክዑ ማእከል መፍረ ኣፋውስ ዓለም ውሑዳት ሃገራት ክገብርኦ ብዝኽእል መገዲ ዓቕሚ ምፍራይ ክተዕቢ ዝከኣላ ሃገርያ ቻይና እቲ ኣጋጣሚ ተጠቒማ ኩሉ ትቆጻጸሮያ ዘላ ግን ድማ ብመሰረት ብዙሓት ነቐፍቲ ትራምፕ ንሱ እዩ እታ ኩዕሶ ደርቢዩዋ ካብ መጀመርትኡ ምምሕዳር ዶናልድ ትራምፕ እዚ ቅልውላው ዘሻቕል ምዃኑ ኣብ ምቕባል ወዲቑዩ ኣብ ክንድኡ ካልእ መገዲ ቐዳምነት ኣሜሪካ ዝብል ጎስጓሶም ዘዐውትሉን ልዕልና እታ ሃገር ዘረጋግጽሉን ክስተት ገይሮም እዮም ርእዮምዎ ሕጂ ግን ዓለምለኻዊ ምምሕዳርዩ ኣብ ሓደጋ ወዲቑ ዘሎ ክልተ ሙሁራት ኤዥያ ከም ዝብሉዎ ኣብ እዋን ምምሕዳር ባራክ ኦባማ ሓጋዚ ጉዳያት ወጻኢ ምብራቕ ኤዥያን ፓስፊክን ዝነበረ ኩርት ኤም ካምፕቤልን ራሽን ዶሺን ኣብ ዝሓለፉ ሸውዓተ ዓሰርታት ዓመታት ኣሜሪካ ኣብ ዓለም ዝነበራ መሪሕነት ኣብ ሃብትን ሓይልን ጥራሕ ዝተደረኸ ዘይኮነ ካብ ሕጋዊ ውሽጣዊ ምምሕዳር እታ ሃገር ዝቕዳሕ ኣብ ዓለም ንዘጋጥሙ ጸገማት ንምሕጋዝ ኩለመዳያዊ መልሲ ንምሃብን ንምውህሃድን ዝነበራ ድልውነት ብደረጃ ዓለም ኣዝዩ ኣገዳሲት ይገብራ ይብሉ ለበዳ ኮሮናቫይረስ ድማ ይብሉ ሰለስተ መሰረታዊ ነገራት ምምሕዳር ኣመሪካ ይፍትን ኣሎ ክሳብ ሕጂ ኣሜሪካ መርመራ ኣብ ምክያድ ወዲቓ ኣሜሪካ ደርበሽበሽ ክትብል እንከላ ቻይና ግን ብስሕተት ኣሜሪካ ዝተፈጥረ ነዃል ተጠቒማ ብፍጥነትን ብቑዕ ብዝኾነ መገድን እቲ ዕድል ክትጥቀመሉ ትግስግስ ኣላ ነቲ ዝተፈጥረ ለበዳ ዝኸውን ምላሽ ይህብ ኣለኹ ብዝብል መገዲ ንነብሳ መራሒት ዓለም ገይራ ብምውሳድ እቲ ዝተፈጥረ ክፍተት ትመልእ ኣላ ኮምቤልን ዶሺን ከም ዝብሉዎ ቻይና ኣብዚ ሰዓት እተርእዮ ብዘላ ትብዓት ብዙሓት ከመይ ኢላ ኣብዚ ግዘ ክትጥቀም ትሓስብ ኢሎም ክግረሙ ይኽእሉ ቻይና መጀመርታ ኣብ ውሃን ዝተኸሰተ ቫይረስ ንምቁጽጻር ዝሃበቶ ምላሽ ሚስጢራዊዩ ነይሩ ኣባል ቦርድ ትካል ናጽነት ፕሬስ ኣሜሪካ ፔን ኣሜሪካ ሱዛን ኖሴል ኣብ ዝጸሓፈቶ ሓደ ጽሑፍ መጀመርታ ነቲ ለበዳ ንምቁጽጻር እትኸዶ ኣገባብ ሕማቕ እንተኾይኑ ማሕበራዊ ቅልውላውን ዘይምርግጋእንዩ ዘስዕብ ቻይና እዚ ለበዳ ንምትራፍ ዝገበረቶ ጻዕሪ ምስ ካልኦት ሃገራት ምዕራብ ዝወሰድኦ ስጉምቲ ብፍላይ ድማ ኣሜሪካ እንትነጻጸር ዝርግሐ እቲ ለበዳ ኣብ ምንካይ ዓብዪ ተራ ተጻዊታ እያ ኢላ ምዕራባውያን ቻይና መላኺ ስርዓት ዘለዋ ሃገር እያ ኢሎም ስለ ዝወስዱዋ እዚ ዓይነት ምሕደራ ዝርግሐ እቲ ቫይረስ ኣብ ምቅልጣፍን ቑጠባዊ ክሳራታት ኣብ ምምጻእን ዓብዪ ግደ ኣለዎ ኢሎም ይሰግኡ ምንጪ ስእሊ, AFP መግለጺ ስእሊ, ፕሬዝደንት ቻይና ዢ ጂንፒንግ መላፍንቲ ኣሜሪካ ነጥቢ ይሕዛ ኣለዋ እየን ብገሃድ ምምሕዳር ኣሜሪካ ዘይክነቕፋ ይኸእላ ግን ንቻይና ውጥጥ ኩባኒያ ቴክኖሎጂ ቻይና ዝኾነ ሁዋዌ ንኢራንን ካልኦት ሃገራትን ኣብ ዝህልወን ኣረኣእያ ርኡይ ኣፈላላይ ክህልወን ይኽእል ቻይና እዚ ግዘ ለበዳ ንመጻኢ ዝተፈላለየ ዝምድናታት እትፈጥረሉ መደላድል ገይራ እያ ትጥቀመሉ ዘላ መን ይፈልጥ ኣብ ሓጺር እዋን ዓብላሊት ዓለም ክትኸውን ትክእል ኮሮናቫይረስ ኣብ ምቅላስ ምስ ጎረባብታ ዝኾና ጃፓንን ደቡብ ኮርያን ብምዃን እተርእዮ ዘላ ተወፋይነት ናብ ኤውሮጳ እትልእኾ ሓገዝ ሕክምና ሓደ ኣንፈት እዚ ግስጋስኣ ክኸውን ይኸእል ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ መምህር ኪቲላ ጉዳታ ስለምንታይዩ ተረሺኑ?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ዶብ ናብ ዝነበሮ ተመሊሱ ብሰላም ክፍታሕ ኣለዎ- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል ሓድሽ ኣቦ መንበር መሪጹ 4 ኡጋንዳ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን ንህይወተይን ህይወት በዓልቲ ገዛይን ተጨኒቐ ኣለኹ 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን? 